**OSNOVNA ŠKOLA GRAČANI**

**GRAČANI 4A, 10 000 ZAGREB**

***PRILOG PRAVILNIKU***

***O ZAŠTITI NA RADU -***

***osobna zaštitna sredstva***

***ZAGREB, VELJAČA 2016.***

I. TEMELJNE ODREDBE

**Članak 1.**

Ovim prilogom Pravilniku o osobnim zaštitnim sredstvima i opremi uređuju se:

* način nabave i distribucije radnicima,
* način njihova korištenja,
* način njihova održavanja,
* način njihova pregleda i ispitivanja,
* način vođenja evidencije i izdavanje isprava,
* popis poslova i zadatka na kojima se koriste osobna zaštitna sredstva kao i karakteristike tih sredstava.

**Članak 2.**

Pod osobnim zaštitnim sredstvima podrazumijevaju se odjevni i drugi predmeti i uređaji koje na sebi nose radnici, a u svrhu sprečavanja oštećenja zdravlja i drugih štetnih posljedica. Pod osobnom zaštitnom opremom podrazumijevaju se pomoćna sredstva i uređaji koje radnici u pravilu ne nose na sebi, a kojima se radnici služe za svoju osobnu zaštitu pri radu, spašavanju i evakuaciji, te prevenciji.

**Članak 3.**

Radnicima, koji su izloženi raznim štetnostima i opasnostima pri radu, u svrhu zaštite života i zdravlja, dodjeljuju se na korištenje osobna zaštitna radna sredstva. Radna mjesta, odnosno radovi na kojima se koriste osobna zaštitna radna sredstva, određeni su u sklopu ovog Pravilnika.

**Članak 4.**

Sva osobna zaštitna sredstva neotuđiva su svojina poslodavca, te ih pojedinci ne smiju prisvajati, otuđivati ili namjerno uništavati.

**Članak 5.**

Potreba primjene osobnih zaštitnih sredstava na pojedinim radnim mjestima utvrđuje se na osnovu izrade procjene opasnosti, pravilnika o zaštiti na radu, u skladu s postojećim propisima i standardima i općepriznatim pravilima. Prilikom otvaranja novih radnih mjesta, kao i prilikom izmjene tehnološkog postupka, koji mogu imati utjecaja na vrstu i količinu osobnih zaštitnih sredstava, izrađuje se poseban prijedlog o potrebi korištenja određenih sredstava osobne zaštite pri radu za to radno mjesto.

II. NABAVA OSOBNIH ZAŠTITNIH SREDSTAVA

**Članak 6.**

Osobna zaštitna sredstva se nabavljaju na teret poslodavca. Osobna zaštitna sredstva se nabavljaju u dovoljnom broju prema količini i vrsti, kako bi se zadovoljili zahtjevi na radu.

**Članak 7.**

Za kupljena odnosno nabavljena osobna zaštitna sredstva kao i primjenu pravila zaštite na radu odgovorna je služba nabave. Pri nabavi osobnih zaštitnih sredstava moraju se uzimati u obzir odredbe postojećih propisa za ta sredstva, a osobito odredbe Pravilnika o uporabi osobnih zaštitnih sredstava (N.N., br.39/06), normu za zaštitnu odjeću HRN EN 340:2003 (koja obuhvaća osnovne temeljne zahtjeve Smjernice 89/686/EEC), te drugih postojećih propisa.

**Članak 8.**

Prilikom nabave odnosno kupovine osobnih zaštitnih sredstava moraju se pribaviti propisane isprave (atesti, uvjerenja i dr.) kao i odgovarajuće upute za njihovu namjenu, korištenje, održavanje i način ispitivanja (tehničke upute) koje isprave i upute izdaju: proizvođači ili distributeri za proizvode, te uvoznici na uvezene proizvode.

**Članak 9.**

Osobna zaštitna sredstva koja su deklarirana moraju na sebi ili na drugi propisani način nositi oznaku u skladu s standardima. Oznake iz prethodnog stavka služe ujedno kao dokaz da su osobna zaštitna sredstva izrađena u skladu s pravilima zaštite na radu.

**Članak 10.**

Kada su nabavljena osobna zaštitna sredstva izrađena prema specifikaciji proizvođača, odnosno internom standardu proizvođača, služba nabave mora pribaviti od proizvođača interni standard ili tehničke upute, a kojima se utvrđuju namjene i karakteristike sredstava te postupci pri njegovu korištenju.

Za sredstva iz stavka 1. ovog članka moraju se prilikom nabave pribaviti dokazi o primjeni pravila zaštite na radu, u skladu sa Zakonom o zaštiti na radu.

**Članak 11.**

Ovlaštenik poslodavca na kraju tekuće godine izrađuje plan potreba osobnih zaštitnih sredstava za slijedeću godinu, računajući pritom da se osiguraju minimalne količine tih sredstava koje moraju uvijek biti u zalihi na glavnom skladištu.

Minimalna količina iznosi 5% godišnje potrebnih osobnih zaštitnih sredstava.

**Članak 12.**

Služba nabave ne može nabavljati ona osobna zaštitna sredstva koja nisu propisana ovim prilogom Pravilniku. U izuzetnim slučajevima služba nabave može nabaviti osobna zaštitna sredstva koja nisu propisana ovim prilogom Pravilniku ukoliko postoji opravdanost stanja, uz suglasnost ovlaštenika poslodavca.

III. USKLADIŠTENJE, ČUVANJE I ODRŽAVANJE OSOBNIH ZAŠTITNIH SREDSTAVA

**Članak 13.**

Sva nabavljena osobna zaštitna sredstva s pribavljanjem uputa za njihova korištenja, održavanja, preglede i ispitivanje te s pribavljenim ispravama smještaju se u odgovarajuće namjensko skladište.

**Članak 14.**

Osobna zaštitna sredstva moraju biti uskladištena na odgovarajući način kako bi se osigurala njihova trajnost. Prostorija u kojoj su uskladištena osobna zaštitna sredstva mora udovoljavati zahtjevima proizvođača opreme.

**Članak 15.**

Ovlaštenik poslodavca mora osigurati popravak osobnih zaštitnih sredstava u slučajevima kada na njima nastane šteta ili kvar. Popravak osobnih zaštitnih sredstava obavlja odgovarajući servis izvan društva.

**Članak 16.**

Popravljati se može osobno zaštitno sredstvo kada se ocijeni da se to financijski isplati, uzimajući u obzir cijenu koštanja popravka naspram vrijednosti sredstava u trenutku njegova stanja prije samog popravka. Ocjena se daje na temelju pribavljenih cijena nabave osobnih zaštitnih sredstava od nabavne službe i na temelju procjene o cijeni koštanja popravka koju daje serviser osobnih zaštitnih sredstava.

IV. ZADUŽIVANJE I RAZDUŽIVANJE

**Članak 17.**

U društvu se radnicima osiguravaju osobna zaštitna sredstva pojedinačnim i zajedničkim zaduženjem. Pojedinačno se radnik zadužuje zaštitnim sredstvima koja mu trebaju u svakidašnjem radu. Za zajedničku uporabu osiguravaju se radnicima osobna zaštitna sredstva koja im trebaju za povremenu i nesvakidašnju uporabu.

**Članak 18.**

Za osobna zaštitna sredstva za zajedničku uporabu zadužuje se prvi neposredni rukovodioc određene grupe radnika (neposredni rukovodioc sukladno članku 28. Pravilnika o zaštiti na radu), gdje se koriste navedena sredstva. Radnik se pojedinačno zadužuje putem kartice “Evidencija osobnih zaštitnih sredstava radnika”, koja se čuva u kod ovlaštenika poslodavca.

**Članak 19.**

Osobna zaštitna sredstva daju se radniku u čistom, urednom i ispravnom stanju. Ovlaštenik poslodavca prema potrebi daje radniku koji se pojedinačno zadužuje osobnim zaštitnim sredstvom pismene upute proizvođača u vezi s korištenjem, održavanjem i pregledom osobnog zaštitnog sredstva.

**Članak 20.**

Zaduživanje i razduživanje radnika osobnim zaštitnim sredstvima obavlja se preko ovlaštenika poslodavca, a na zahtjev neposrednog rukovoditelja putem pismene zahtijevnice. Kada se radnik zadužuje i razdužuje, pribavlja od neposrednog rukovoditelja zahtjevnicu za zaduživanje odnosno razduživanje kojom se potvrđuje da se radnik treba zadužiti odnosno razdužiti određenim zaštitnim sredstvima. Neposredni rukovoditelj izdaje radniku zahtjevnicu za zaduživanje odnosno razduživanje u ovim slučajevima:

* kad radnik stupa na posao ili kad mijenja radno mjesto, odnosno kad se mijenja tehnološki proces rada
* kad radnik istroši osobna zaštitna sredstva
* kad radnik napušta poduzeće.

O izdavanju osobnih zaštitnih sredstava, kao i drugim potrebnim podacima, ovlaštenik poslodavca vodi odgovarajuću evidenciju.

**Članak 21.**

Po isteku određenog roka, osobno zaštitno sredstvo odjeće i obuće se otpisuje, pod uvjetom da ga je radnik koristio određeno razdoblje, te radnik ima pravo na zaduživanje novog odnosno drugog osobnog zaštitnog sredstva. Radnik se ne može zadužiti sredstvom koje se je nalazilo u uporabi i u pogonu, s tim da se rok trajanja ovog sredstva nastavlja na prethodno korištenje sredstvo do isteka ukupnog roka trajanja. Osobna zaštitna sredstva daju se radnicima iz skladišta u čistom i urednom stanju.

V. KORIŠTENJE OSOBNIH ZAŠTITNIH SREDSTAVA

**Članak 22.**

Radnik koristi osobna zaštitna sredstva prema priloženom popisu poslova i radnih zadataka na kojima se koriste dotična sredstva. Radnik može koristiti sredstva samo s karakteristika koje su predviđene u prilogu ovog Pravilnika.

**Članak 23.**

Radnik koji ne koristi povjerena mu osobna zaštitna sredstva prema odredbama ovog priloga Pravilnika ili s njima nepažljivo rukuje ili ih uništava ili ih otuđi čini povredu radne dužnosti i odgovoran je za tu povredu, kao i za učinjenu štetu u skladu s normativnim aktom poslodavca

**Članak 24.**

Radnici kojima su data na korištenje osobna zaštitna sredstva dužni su o njima voditi brigu, kako bi bila pogodna za uporabu i efikasnu zaštitu za cjelokupno vrijeme roka trajanja odnosno rada radnika. Radnici kojima se osobno zaštitno sredstvo uništi ili postane neprikladno za uporabu prije isteka planskog roka trajanja zbog nepredviđenih radova obavljanja dugotrajnih i intenzivnih poslova na kojima se sredstvo brže uništava zbog loše kvalitete sredstava i slično imaju pravo dobiti na korištenje drugo osobno zaštitno sredstvo, kada se radniku daje na korištenje osobno zaštitno sredstvo prije planskog roka, rok trajanja računa se od dana korištenja.

**Članak 25.**

Osobna zaštitna sredstva koristi samo onaj radnik koji je sa navedenim sredstvima zadužen.

**Članak 26.**

Ovlaštenik poslodavca osigurava sva potrebna sredstva učenicima, pripravnicima i drugim osobama na privremenom radu prema istim pravilima kao i radnicima u stalnom radnom odnosu na pojedinim radnim mjestima. Osobi koja dolazi na praksu, moraju se dati na korištenje sva ona sredstva koja pripadaju radnicima dotičnog radnog mjesta.

**Članak 27.**

Ovlaštenik poslodavca je odgovoran da su radnici snabdjeveni i da koriste osobna zaštitna sredstva prema odredbama ovog priloga Pravilnika.

**Članak 28.**

Ovlaštenik poslodavca prema potrebi obavlja uvid u osobna zaštitna sredstva s kojima su se radnici zadužili kao oštećenim sredstvima i koja su odložena kao neuporabljiva, te se odnosi i zapisnički konstatira da se navedena sredstva bace kao otpad ili da se riješi na drugi način.

VI. PREGLEDI I ISPITIVANJA OSOBNIH ZAŠTITNIH SREDSTAVA TE VOĐENJE EVIDENCIJE I IZDAVANJE ISPRAVA

**Članak 29.**

Pregledi i ispitivanja osobnih zaštitnih sredstava u toku njihove uporabe obavljaju se očevidom (vizualno) i funkcionalnom provjerom o ispravnosti, osim ako je za pojedino sredstvo propisom određen pregled i ispitivanje na drugi način. Preglede i ispitivanja osobnih zaštitnih sredstava u toku njihove ispravnosti obavljaju radnici prije njihove uporabe kao i ovlaštenik poslodavca prilikom njihova zaprimanja nakon uporabe u skladište, ako su u zajedničkom zaduženju.

**Članak 30.**

Svaki pojedini radnik mora biti opremljen dovoljnim brojem kompleta osobnih zaštitnih sredstava radi očuvanja čistoće opreme (minimalno dva kompleta), ali zaduženja se vrše prema rokovima utvrđenim u tablici popisa poslova na kojima se moraju upotrebljavati određena osobna zaštitna sredstva sa brojem komada i rokom trajanja zaduženja

VII. POPIS POSLOVA NA KOJIMA SE MORAJU UPOTREBLJAVATI ODREÐENA OSOBNA ZAŠTITNA SREDSTVA SA BROJEM KOMADA I ROKOM TRAJANJA ZADUŽENJA

|  |
| --- |
| **POPIS POSLOVA NA KOJIMA SE MORAJU UPOTREBLJAVATI ODREĐENA OSOBNA ZAŠTITNA SREDSTVA SA BROJEM KOMADA I ROKOM TRAJANJA ZADUŽENJA** |
| **grupa radnih mjesta**  |  **osobno zaštitno sredstvo**  |  **količina (komada)**  |  **rok trajanja (godina)**  |
| administrativni poslovi odgojno-obrazovni poslovi  |   / | / | / |
| poslovi praktične nastave (fizika, tehnička kultura)  | * zaštitna kuta
 | 1  | 2  |
| poslovi praktične nastave (kemija)  | * zaštitna kuta
* zaštitna gumena pregača
* zaštitne gumene rukavice
* zaštitne naočale
* zaštitni vizir za cijelo lice
 | 1 1 1 1 1  | 1 213 3  |
| poslovi nastavnika tjelesne i zdravstvene kulture  | * sportska trenirka
* tenisice
 | 1 1  | 1 1  |
| poslovi domara - kotlovničara  | * zaštitna kuta ili
* zaštitno radno odijelo - kombinacija hlače jakna ili kombinezon
* zaštitne radne cipele
* zaštitne rukavice
 | 1 1 1 1  | 1 2 1 1  |
| kuharski poslovi  | * zaštitne anatomske protuklizne cipele
* kuharski komplet (odijelo/pregača/kapa)
* zaštitne rukavice
 | 11 2  | 121  |
| poslovi čišćenja  | * zaštitne anatomske protuklizne cipele
* zaštitna kuta
* zaštitne rukavice
 | 112 |  121 |

Poslodavac će u slučaju potrebe osobna zaštitna radna sredstva navedena u prethodnoj tablici izdavati radnicima i prije isteka roka ukoliko se za to ukaže potreba (uslijed promjene svojstava osobnih zaštitnih sredstava: dotrajalost, oštećenje, tijesnost itd.).

VIII. PRIJELAZNE I ZAVRŠNE ODREDBE

**Članak 31.**

Prilog pravilniku stupa na snagu i počinje se primjenjivati 8 dana nakon objave na oglasnoj ploči ustanove.

**Članak 32.**

Izmjene i dopune ovog priloga pravilniku objavljuju se na način i prema postupku predviđenim za njegovo donošenje.

 Za Poslodavca:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ravnateljica škole Nataša Gjuran, prof.

Ovaj prilog pravilniku objavljen je na oglasnoj ploči ustanove dana 14. ožujka 2016. i stupa na snagu 8 dana nakon objave.